Tranquility (moodul)
See artikkel räägib kosmosejaama moodulist. teiste tähenduste kohta vaata artiklit Tranquility. Tranquility on Rahvusvahelise kosmosejaama ühendusmoodul. Mooduli ehitas Euroopa Kosmoseagentuuri (ESA) ja Itaalia Kosmoseagentuuri tellimusel Thales Alenia Space. 20. novembril 2009 toimunud tseremoonial andis ESA mooduli NASA-le üle. Mooduli viis missiooni STS-130 raames kosmosesse kosmosesüstik Endeavour. Sama missioon viis kosmosesse ka Cupola, mis on kinnitatud Tranquility külge. Moodulil on kuus sildumiskohta, millest ühte ei kasutata, sest osa algselt plaanitud mooduleist jäeti ehitamata. Tranquility külge on kinnitatud Unity, Leonardo, Cupola ja Bigelow Expandable Activity Module (BEAM). Moodulis asuvad elutagamissüsteemid ja treeninguseadmed ning peamiselt teevad astronaudid moodulis trenni ning robotkäega seotud töid. Moodulit kasutatakse ka laona.